

**(u ovoj radionici možete nešto skiciratiu u ovom okviru)**

**Naslov:** Ekspresionizam u poeziji A. B. Šimića

**Autor scenarija poučavanja: Gordana Đeldum**

**Predmet:** Hrvatski jezik

(

**Naziv kvalifikacije/Razred:** treći

**Nastavna tema:** Boje i zvukovi

**Razina izvedbene složenosti:** srednja

**Ključni pojmovi:** ekspresionizam, A. B. Šimić, boje, zvukovi, smrt, siromaštvo

**Korelacije, interdisciplinarnost i međupredmetne teme:**

Vjeronauk, Etika, Povijest, Učiti kako učiti, Socijalni i osobni razvoj

**Ishodi učenja**

Učenik:

- izražava svoj literarni doživljaj i prosuđuje kako književni tekst utječe na njegov osjećajni, spoznajni i vrijednosni razvoj

- uspoređuje književne tekstove iste teme ili žanra na sadržajnoj i izraznoj razini

- opisuje književnopovijesno razdoblje u kojem je nastao književni tekst i uočava obilježja zamijećena u tekstu

Razrada ishoda :

- razgovara o temi smrti i bolesti

- sluša pjesme Smrt i ja / Ručak siromaha

- izražava svoje doživljaje potaknut književnim tekstom

- povezuje podatke iz Šimićeve biografije s pjesmama

- uspoređuje pjesme Smrt i ja i Ručak siromaha

- analizira pjesme na sadržajnoj i izraznoj razini

- uočava obilježja ekspresionizma u pjesmama i navodi primjere

**Očekivanja MPT**

UKU : - samostalno kritički promišlja

 - ostvaruje dobru komunikaciju s drugima

OSR - suradnički uči i radi u timu

**Vrednovanja:**

**za učenje:** - promatranje i praćenje učenika tijekom poučavanja

 - Kahoot kviz

**kao učenje:** - praćenje naučenoga u radu u paru

**naučenog: -** sumativno vrednovanje najuspješnijeg učenika na Kahoot kvizu

**…………………………………………………………………………………………………..**

**Opis aktivnosti:**

|  |
| --- |
| **A** |

**Naziv aktivnosti A Doživljajno spoznajna motivacija**

 -promatranje fotografije

 - slušanje pjesme Masima Savića Zamisli

 <https://www.youtube.com/watch?reload=9&v=uUZq6H1DKqs&pp=0gcJCdgAo7VqN5tD>

 Razgovaram s učenicima o pojmovima impresija, ekspresija te temi smrti i načinu na koji ljudi doživljavaju smrt. Razgovor usmjeravam na umjetnike koji su predosjetili vlastitu smrt i stvorili umjetnička djela.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **B** |

**Naziv aktivnosti B Najava teksta i ishoda učenja**

Najavljujem da će na današnjem satu učenici učiti o najistaknutijem pjesniku hrvatskoga ekspresionizma Antunu Branku Šimiću. Interpretirat će dvije njegove pjesme te u njima pronaći primjere ekspresionističkih obilježja, usporediti ih po sličnostima i različitostima te objasniti i povezati pojmove iz Šimićeva života koji su utjecali na njegovo stvaranje.

Budu li pažljivi, moći će uspješno na kraju sata riješiti Kahoot kviz, a najuspješniji učenik dobit će odličnu ocjenu.

Slušaju podataka o Šimićevu životu i radu.

Na slikokazu prikazujem osnovne crtice iz života A. B. Šimića. Učenici će uočiti teme smrti i siromaštva te ih povezati s naslovima pjesama Smrt i ja i Ručak siromaha.

Zapisujem naslov na ploču.

|  |
| --- |
| **C** |

**Naziv aktivnosti C Interpretacija**

Učenicima govorim da otvore čitanke na 93. i 95. str. na kojima su zapisane pjesme te ih još jednom pročitaju u sebi.

Na slikokazu prikazujem ekspresionistička obilježja u Šimićevoj poeziji, objašnjavam ih i komentiram s učenicima. Podsjećam ih na prethodni sat kada su usvojili ishode o ekspresionističkim obilježjima u hrvatskoj književnosti i zapisali ih.

Učenici se dijele u četiri skupine. Rješavaju nastavne listiće s napomenom da ih kod kuće zalijepe u bilježnicu.

1. skupina ima zadatak pronaći ekspresionistička obilježja u pjesmi Smrt i ja, a druga skupina u pjesmi Ručak siromaha. Treća skupina uspoređuje pjesme po sličnostima i različitostima, a 4. skupina objašnjava pojmove vezane za autora i njegovo stvaralaštvo.

Učenici nakon desetak minuta dijele svoje odgovore.

U tablicu na ploču upisujem dvije sličnosti i dvije različitosti koje su učenici prepoznali u pjesmama (tema, lirska vrsta, stih, interpunkcija).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **D** |

 **Naziv aktivnosti D** Sinteza / provjera naučenoga u radu u paru

Na kraju sata učenici u paru kratko ponove osnovne pojmove. Postavljaju jedan drugome pitanja i odgovaraju. Korigiraju odgovore.

Rješavaju Kahoot kviz.

<https://play.kahoot.it/v2/gameblock?quizId=72893997-8921-461d-b612-b309fd13b372>

Najuspješnije riješen kviz rezultira odličnom ocjenom.

|  |
| --- |
| **E** |

 **Naziv aktivnosti E** zaliha, samostalan rad

Ako do kraja sata ostane vremena, na slikokazu prikazujem učenicima pitanja za razmišljanje:

1. Na koja te je razmišljanja o smrti potakla pjesma Smrt i ja?

2. Na koja te je razmišljanja o siromaštvu potakla pjesma Ručak siromaha?

Učenici pišu odgovore do kraja sata.

 DODATNA ZALIHA:

Izrazi jedan svoj duboki osjećaj: slikom, crtežom, pjesmom, pričom ili nekim drugim umjetničkim izričajem.